જૂનાગઢ જિલ્લાની ઓળખ ગીર, સોમનાથની પ્રખ્યાત કેસર કેરીથી થાય છે. હાલમાં કેરીની સિઝન શરૂ થઈ ગઈ છે. ત્યારે ગીરના તમામ ગામોમાં કેસર કેરીના થોકબંધ બગીચાઓમાં લૂમેઝૂમે કેસર કેરી ઝૂલી રહી છે. ગીરના આ વિસ્તારમાં કેસર કેરી ઉપરાંત અન્ય કેરીની જાતો પણ ખેડૂતો પકવે છે. જેમાં ગાજરીયો, દૂધપેંડો,પાયરી, લંગડો, રાજાપુરી, આમીર પસંદ, હાફૂસ, સરદાર વગેરે કેરીની જાતોનો સમાવેશ થાય છે. વૈશાખી પૂનમ પછી કેસર કેરી ખાવાની ઋતુ શરુ થાય છે. જે દોઢ મહિના ચાલે છે.